《送赵龙图归西明》
宋代·释师范

昔年曾约归四明，掇钵共饭莆菜羹。
东园蔬荠几衰长，望之何以辜斯盟。
铿铿小节何足拘，大名当振声{雄隹换左谷}{雄隹换左谷}。
旌旗不动剿胡种，屈伸一臂逾长城。
淮甸既肃四海肃，丰功盛德应难名。
了知八珍与藜苋，清闲富贵但等平。
我罹劫火固无闷，公视昼锦不以荣。
七佛承承竟何据，六祖忉忉空碗鸣。
君不见刹竿头上角龙头，鸿毛至重山岳轻。